Sacellum Sixtinum
Haec pagina de aedificio ecclesiastico intra aedes Vaticanas sito explicat. Si chorum nomine capellae Sixtinae notum quaeris, vide Capella Musica Pontificalis Sixtina. Sacellum Sixtinum, sive Cappella Sixtina, est praeclarissima cappella in Civitate Vaticana sita. Sixtinum appellatur sacellum, quia Sixtus papa IV hanc aediculam instrui iussit. Huc papae praeclaros pictores et sculptores aetatis suae vocaverunt (Michaelem Angelum Bonarotium, Andream Verrocchium, Alexandrum Botticelli, Lucam Signorelli, Bernardinum Pictoricium Perusinum, Petrum Perusinum etc.), nam ibi est etiam clarissima pictura muralis Extremi Iudicii a Michaele Angelo confecta. In Sacello Sixtino papae creantur. Hodie Sacellum Sixtinum et sedes conclavis est.